Wan Kuzri

Wan Kuzri bin Wan Kamal (lahir 9 Ogos 2002) ialah seorang pemain bola sepak profesional Malaysia yang bermain sebagai pemain tengah untuk pasukan UM-Damansara United secara pinjaman dari pasukan Negeri Sembilan.

Kehidupan awal
Wan Kuzri lahir dari keluarga Melayu di Carbondale, Illinois. Semasa remaja, ia menyertai Akademi St. Louis Scott Gallagher. Dia ialah alumni pelajar tinggi daripada Universiti Akron, Amerika Syarikat.

Kerjaya
Kuzri telah mendapat beberapa panggilan untuk menyertai pasukan kebangsaan junior Malaysia.

Kerjaya Kelab

St. Charles
Pada 1 Mei 2023, Wan Kuzri menyertai pasukan dari liga USL League Two iaitu St. Charles secara pinjaman selama 3 bulan dari Akron Zips. 

Pada 6 Mac 2024, Wan Kuzri sekali lagi menyertai St. Charles dari Akron Zips secara pinjaman selama 5 bulan sebelum kembali ke pasukan lamanya Akron Zips pada 1 Ogos 2024.

Akron City
Pada 1 Julai 2025, Wan Kuzri menyertai pasukan dari liga USL League Two iaitu Akron City selepas meninggalkan pasukan lamanya Akron Zips. Dia menyertai pasukan secara tetap.

Pada 14 Julai 2025, Wan Kuzri menjaringkan gol pertama bersama pasukan Akron City dalam kemenangan 3-0 menentang pasukan Toledo Villa dalam liga USL League Two.

Negeri Sembilan
Pada 19 Januari 2026, Pasukan Liga Super Malaysia iaitu Negeri Sembilan mengumumkan menandatangani Pemain Tengah Malaysia baharu Wan Kuzri pada jendela perpindahan kedua Liga Super Malaysia. Beliau menyertai Negeri Sembilan secara tetap sebagai pemain bebas.

UM Damansara United
Pada 21 Januari 2026, Wan Kuzri menyertai kelab dari Liga Semi-Pro A1 Malaysia iaitu UM Damansara United secara pinjaman dari kelab Negeri Sembilan. Wan Kuzri menyertai kelab tersebut untuk mencari pengalaman bermain di Liga Bola Sepak Malaysia.

Pada 30 Januari 2026, Wan Kuzri membuat penampilan sulung pasukannya bersama UM Damansara United dalam perlawanan menentang pasukan Malaysian University. Perlawanan berkesudahkan seri 1-1 dan beliau melakukan penampilan bersama pasukan pada separuh masa kedua sebagai pemain gantian.

Kehidupan peribadi
Kuzri ialah adik lelaki Wan Kuzain, seorang pemain bola sepak profesional di Amerika Syarikat. Abang tertuanya, Wan Ahmad Fayhsal ialah seorang ahli politik di Malaysia.

 Rujukan 

 Pautan luar 
 Akron Zips profile

Kategori:Kelahiran 2002
Kategori:Orang dari Illinois
Kategori:Orang Amerika berketurunan Malaysia